钦定古今图书集成/方舆汇编/职方典/第1297卷 > 《南乡子》〈岭南即事〉五代欧阳炯
## 钦定古今图书集成/方舆汇编/职方典/第1297卷 > 《南乡子》〈岭南即事〉五代欧阳炯

嫩草如烟。石榴花发海南天。日暮江亭春影绿。鸳鸯
浴。水绕山长看不足。

又

画舸停桡。槿花篱外竹横桥。水上游人沙上女。回顾。
笑指芭蕉林里住。

又

岸远沙平。日斜归路晚霞明。孔雀自怜金翠尾。临水。
认得行人惊不起。

又

洞口谁家木兰船系木兰花红袖女郎相引去南浦，
笑倚春风相对语。

又

路入南中，桄榔叶暗蓼花红。两岸人家微雨后。收红
豆。树底纤纤抬素手。

又

袖敛鲛鮹。采香深洞笑相邀。藤杖枝头芦酒滴。铺葵
席。豆蔻花间趁晚日。